text: [{"text_idx": "#000000", "text": "Skalt tu\u0301 byggja ella umv\u00e6la hu\u0301s?\nF\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000001", "text": "Skalt tu\u0301 byggja ella umv\u00e6la hu\u0301s?"}, {"text_idx": "#000002", "text": "F\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000004", "text": "Va\u0301ga kommuna ynskir at endurny\u0301ta sum mest"}, {"text_idx": "#000005", "text": "\u2013 Ta\u00f0 er gle\u00f0iligt at si\u0301ggja, at fo\u0301lk eru vor\u00f0in raskari at skilja og hugsa meir \u201cendurny\u0301tslu\u201d, sigur Tina Kajsdo\u0301ttir, sum passar Umhv\u00f8rvispla\u0301ssi\u00f0 i\u0301 Va\u0301ga kommunu.\nI\u0301 try\u0301 a\u0301r hevur Tina tiki\u00f0 s\u00e6r av Umhv\u00f8rvispla\u0301ssinum i\u0301 Va\u0301ga kommunu. Hetta er partti\u0301\u00f0ararbei\u00f0i, og hon gle\u00f0ist um at koma u\u0301t u\u0301r skrivstovuni, har hon eisini arbei\u00f0ir.\n\u2013 A\u0301hugin kom, ti\u0301 at pa\u0301pi passa\u00f0i ta\u00f0 gamla ruskpla\u0301ssi\u00f0 i\u0301 Mi\u00f0va\u0301gi. Ta\u0301 var eg ofta vi\u00f0 honum. Eg havi eisini avloyst onkunti\u0301\u00f0, og fyri trimum a\u0301rum si\u0301\u00f0ani var\u00f0 eg spurd um at taka hesa uppga\u0301vuna a\u0301 meg at passa Umhv\u00f8rvispla\u0301ssi\u00f0, sigur Tina.\nSi\u0301\u00f0ani Tina byrja\u00f0i, hevur hon millum anna\u00f0 lagt dent a\u0301 at gera meiri vi\u00f0 endurny\u0301tslu og skiljing."}, {"text_idx": "#000006", "text": "\u2013 Nu\u0301 hava vit eitt reint umhv\u00f8rvispla\u0301ss, har vit royna at endurny\u0301ta sum mest, og har go\u0301\u00f0ir m\u00f8guleikar eru at skilja, sigur Tina.\nA\u0301 Umhv\u00f8rvispla\u0301ssinum eru umframt bingjur til ta\u00f0, i\u00f0 brennur, bingjur til papp/papi\u0301r, timbur, jarn og tilfar fra\u0301 urtag\u00f8r\u00f0um.\nKassar eru eisini til elektronikk, teldur v.m., ma\u0301ling, akkumulatorar, vandamiki\u00f0 burturkast, ka\u0301plar, kopar, ljo\u0301sr\u00f8r og spreydo\u0301sir. Tangi er til spillolju, sto\u0301rsekkur til ta\u00f0, i\u00f0 skal tyrvast, og sta\u00f0 er at seta k\u00f8liska\u0301p og frystarar.\nAllar greinar ver\u00f0a kvarna\u00f0ar, og borgarar kunnu o\u0301keypis fa\u0301a s\u00e6r flis. Trolhu\u0301si\u00f0 hja\u0301 kommununi er t\u00e6tt vi\u00f0, og har ver\u00f0ur kv\u00f8rnin goymd.\nBla\u0301i Krossur hevur eisini eina bingju standandi a\u0301 Umhv\u00f8rvispla\u0301ssinum, har til ber at seta go\u0301\u00f0ar m\u00f8blar og onnur bru\u0301ksting. Hetta ver\u00f0ur so selt bi\u0301liga i\u0301 handlum hja\u0301 Bla\u0301a Krossi."}, {"text_idx": "#000007", "text": "\u2013 Eg havi spurt meg fyri nakrar fer\u00f0ir hja\u0301 IRF, hvussu ta\u00f0 ymiska skal skiljast, og hvat skal i\u0301 hv\u00f8nn kassa. Starvsfo\u0301lki\u00f0 hja\u0301 IRF hevur veri\u00f0 sera hja\u0301lpsamt, og vit hava nu\u0301 skipa\u00f0 hetta eftir teimum veglei\u00f0ingum, i\u00f0 eru. Borgarar her i\u0301 kommununi hava go\u0301\u00f0ar m\u00f8guleikar at skilja og at endurny\u0301ta, sigur Tina.\nUmhv\u00f8rvispla\u0301ssi\u00f0 er a\u0301 kaj\u00f8kinum i\u0301 Mi\u00f0va\u0301gi. Ta\u00f0 er avhegna\u00f0, bilar koyra inn i\u0301 einum enda og u\u0301taftur i\u0301 hinum endanum. Alt er v\u00e6l skelta\u00f0."}, {"text_idx": "#000008", "text": "I\u0301 n\u00e6stan tvey a\u0301r hevur Va\u0301ga kommuna havt eina royndarverk\u00e6tlan, har fy\u0301ra ungir dreingir a\u0301 skift, tveir i\u0301 senn hv\u00f8rja viku, hava veri\u00f0 a\u0301 Umhv\u00f8rvispla\u0301ssinum, og teir hava so vegleitt og hja\u0301lpt fo\u0301lki at fingi\u00f0 ruski\u00f0 og ta\u00f0, i\u00f0 skal endurny\u0301tast, i\u0301 r\u00e6tt sta\u00f0.\n\u2013 Hetta er ein sera go\u0301\u00f0 skipan. Skilt ver\u00f0ur a\u0301 r\u00e6ttan ha\u0301tt, og fo\u0301lk eru gla\u00f0 fyri at fa\u0301a hja\u0301lp til at bera, sigur Tina.\nBorgarstjo\u0301rin, Ey\u00f0dis Hartmann Joensen, er eisini v\u00e6l n\u00f8gd vi\u00f0 skipanina.\n\u2013 Teir ungu dreingirnir gera eitt gott arbei\u00f0i. Og ta\u00f0 ger Tina eisini. Fo\u0301lk eru sera gla\u00f0 fyri at fa\u0301a veglei\u00f0ing og hja\u0301lp, og tey ro\u0301sa starvsfo\u0301lkunum. Politiskt hava vit ikki \u00e6tlanir um at broyta hesa skipanina, sigur Ey\u00f0dis."}, {"text_idx": "#000009", "text": "Nakrar kommunur hava keypt s\u00e6r try\u0301stbingjur, sum try\u0301sta ruski\u00f0 saman i\u0301 bingjuni, so at meira f\u00e6st i\u0301 hv\u00f8rja bingju. Um ti\u0301li\u0301kar bingjur koma i\u0301 Va\u0301ga kommunu, er ikki greitt enn.\n\u2013 Hatta er eitt ma\u0301l, i\u00f0 ikki hevur veri\u00f0 uppi at vent her, ta ti\u0301\u00f0, eg havi veri\u00f0 i\u0301 kommununi. Men vit kunnu taka ta\u00f0 upp, og so mugu vit ra\u00f0festa, hvat loysir seg best, sigur Ey\u00f0dis."}, {"text_idx": "#000010", "text": "IRF fegnast um, at Va\u0301ga kommuna hevur eina go\u0301\u00f0a og sera v\u00e6l skipa\u00f0a endurny\u0301tslu.\nLes meira um, hvussu ein kommuna kann skipa si\u0301na endurny\u0301tslu, vi\u00f0 at try\u0301sta her."}]